Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Venäjän ulkoministeri Lavrov: Venäjä on aloittanut -
S-300-ohjusjärjestelmien toimitukset Syyrian armeijalle.
Noin 20 000 palestiinalaista osallistui mellakoihin -
Gazan rajalla viikonloppuna.
Yli sata räjähdettä heitettiin Israelin sotilaita kohti.
Hamas-delegaatio tapasi Egyptin pyynnöstä maan virkamiehiä Kairossa.
Tapaamisessa keskusteltiin mm. kestävästä tulitauosta Israelin kanssa -
sekä Gazan islamistiryhmien ja Länsi- rannan palestiinalaishallinnon sovusta.
Venäjän ulkoministeri Lavrov kertoi, että Venäjä on alkanut toimittaa -
kehittyneitä S-300 maasta ilmaan -ohjusjärjestelmiä Syyrian armeijalle.
Lavrov korosti lehdistötilaisuudessa YK:n päämajassa New Yorkissa, -
että Venäjä haluaa varmistaa sota- joukkojensa turvallisuuden Syyriassa.
Ja kuten presidentti Putin sanoi sen tapauksen jälkeen, -
ja armeijamme esitteli kuvan -
lehdistötilaisuudessa puolustusministeriössä.
Presidentti Putin sanoi, että ryhdymme toimiin -
varmistaaksemme sataprosenttisesti -
miestemme turvallisuuden Syyriassa.
Niin me teemme.
Venäjän puolustusministeriö ilmoitti viime viikolla -
vahvistavansa Syyrian ilmapuolustusta Syyrian ammuttua vahingossa alas -
IL-20-sotilaskoneen. Mukana olleet 15 venäläistä kuoli.
Syyria yritti torjua Israelin ilmaiskua 17.9.
Israel ei ottanut vastuuta, sillä sen hävittäjät olivat jo poistuneet -
Syyrian ilmatilasta, kun Syyrian armeija ampui kohti venäläiskonetta.
Venäjän puolustusministeriö väitti, että Israel varoitti Venäjää -
vain minuutti ennen ilmaiskua, joten tiedustelukone ei ehtinyt turvaan.
Venäjä pitää Israelia syyllisenä epäsuorasti.
TV7 kuuli Israelin puolustusministeriöstä, -
että Israel estää jatkossakin vihollisia rikkomasta maan turvavaatimuksia.
Suurimman uhan muodostaa Iran, -
joka yrittää perustaa etuvartioasemaa Syyriaan Israelia vastaan -
ja kuljettaa kehittyneitä aseita Hizbollahille.
Lähde ei halunnut nimeään esiin, sillä hänellä ei ole lupaa puhua asiasta.
Hän sanoi, että Israel vastaa päättäväisesti, -
mikäli Syyria ampuu Israelin hävittäjiä S-300-järjestelmällä.
Hän korosti: "Jos Syyria ampuu meitä, tuhoamme heidän uudet laitteensa.
Myös Venäjä on tietoinen asiasta."
Noin 20 000 palestiinalaista osallistui väkivaltaisiin mielenosoituksiin -
Gazan ja Israelin rajalla. Israelin puolustusvoimien mukaan -
Hamas-johtoisia mellakoita oli useilla paikkakunnilla Gazan turva-aidalla.
Mellakoiden aikana palestiinalaiset sabotoivat turvallisuusinfrastruktuuria-
ja yrittivät tunkeutua aidan läpi Israeliin.
Mellakoijat heittivät yli sata räjähdettä ja kranaattia -
turva-aitaa vartioivia sotilaita kohti, kertoo puolustusvoimat.
Onneksi sotilaita ei tiettävästi loukkaantunut.
Rajaterrorismiin vastattiin ampumalla voimankäyttösääntöjen mukaisesti.
Väkivaltaiset mellakat hajotettiin asianmukaisesti.
Puolustusvoimat sanoo puolustavansa jatkossakin Israelin siviilejä -
kaikkia niitä vastaan, jotka uhkaavat juutalaisvaltion turvallisuutta.
Lisäksi se korosti: "Terrori-isku- yrityksiin vastataan voimakkaasti.
Hamas organisoi yhä jatkuvasti sotaisaa toimintaa kautta Gazan.
Se käyttää kylmästi Gazan siviilejä ja vaarantaa lapset -
lähettämällä heidät turva-aidalle peittääkseen terroritoimensa."
Israelin puolustusvoimat on purkanut suutariksi jääneet räjähteet, -
joita mellakoijat heittivät kohti israelilaissotilaita rajalla.
Hamas-delegaatio tapasi Kairossa Egyptin kutsusta maan viranomaisia.
Tapaamisissa keskusteltiin mm. kestävästä tulitauosta Israelin kanssa -
sekä järjestelyistä, joilla saataisiin sopu Gazan islamistiryhmien -
ja Länsirannan palestiinalaishallinnon välille.
Hamas vahvisti tiedotteessaan TV7:lle pyrkivänsä sopuun -
palestiinalaispresidentti Abbasin Fatah-puolueen kanssa.
Hamas sanoi, että Fatah pyrkii tekemään yksipuolisia päätöksiä -
ja eristämään muut palestiinalaispuolueet, -
mikä loitontaa käypää ratkaisua. Hamas-johtaja korosti, -
että palestiinalaisten tulee yhdessä lievittää kiireesti gazalaisten hätää.
Hän totesi, että Israelin kanssa vuonna 2014 solmittua tulitaukoa -
yritetään palauttaa poliittisella ja ruohonjuuritasolla -
kaikkien palestiinalaistahojen tuella.
Eräs korkea-arvoinen virkamies vastasi TV7:n kommenttipyyntöön, -
että Israel pitää kiinni pääministeri Netanjahun -
ja puolustusministeri Liebermanin kannanotosta: -
"rauhaan vastataan rauhalla ja väkivaltaan päättäväisyydellä".
Viranomainen varoitti: "Mikäli Hamas ei lopeta väkivaltaisia toimiaan -
Israelia vastaan, se kantaa täydet seuraukset julmuuksistaan."
Syyrian varaulkoministeri ilmoitti, että hallinto osallistui neuvotteluihin, -
joissa Venäjä ja Turkki sopivat demili- tarisoidun vyöhykkeen perustamisesta
Idlibin maakuntaan Luoteis-Syyriaan.
Tätä sopimusta neuvoteltaessa -
Venäjän ja Turkin hallinnon välillä -
kuultiin myös Syyrian hallintoa yksityiskohtaisesti.
Haluamme ratkaista kysymyksiä rauhanomaisin keinoin -
ja saavuttaa kansallisen sovun.
Venäjän ja Turkin sopimus esti laajan sotilasoperaation, -
jota Syyrian armeija kaavaili kapinallisten Idlibiin.
Kapinallisten on määrä vetäytyä demilitarisoidulta vyöhykkeeltä -
lokakuun 15. päivään mennessä.
Vain muutama kapinallisryhmä Idlibissä on kertonut kantansa asiaan.
Ääriryhmistä mm. vahva al-Qaidalle uskollinen Ahrar Tahrir al-Sham -
ilmoitti, ettei se hyväksy sopimusta ja vaati omiaan jatkamaan taistelua.
Eräs Idlibin tilannetta seuraava asiantuntija uskoo, -
ettei Turkki saa kaikkia kapinallisryhmiä ruotuun -
ja luopumaan hyökkäyksistä Assadin hallintoa vastaan -
eli Venäjä ja Syyria aloittanevat iskut kapinallisryhmiä vastaan Idlibissä.
Ellei Turkki sotilasvoimallaan taikka kansainvälisestä painostuksesta -
onnistu saamaan kapinallisia luopumaan hyökkäyksistä, -
sillä se on vain tarkkailija, -
silloin Syyrian hallinto ja Venäjän ilmavoimat iskevät kapinallisasemiin -
pannakseen toimeen Venäjän ja Turkin sopimuksen.
TV7 kuuli useilta tiedusteluasiantuntijoilta, -
että Turkin ja Venäjän järjestely on vain väliaikainen, -
sillä Idlibin islamistiryhmien välinen vihamielisyys -
yltyy tasaisin väliajoin eri ryhmien välisiksi taisteluiksi, -
mitä hallinto käyttänee verukkeena hyökkäykselle Venäjän ja Iranin tuella.
Kiitos seurasta! Meitä voi katsoa myös netissä: tv7israelnews.com tai tv7.fi.
Ajantasaista tietoa Facebookissa ja YouTubessa: TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille! Olen Jair Pinto.
Iloista juhlaa! Chag sukkot sameach! Huomiseen.
Suomennos: Marianne Tenetz